open-index/open-wikipedia-markdown huggingface dataset:
Riiaistenjärvi

| lasku-uoma_tyyppi =  
**Riiaistenjärvi** on Naantalissa entisen Rymättylän kunnan alueella, Otavan saarella sijaitseva pieni 44,7 hehtaarin kokoinen järvi. Järven kaakkoispuolella sijaitsee Rymättylän keskusta. Vuoden 2006 aikana järvellä tehtiin runsaita sinilevähavaintoja.

Enimmillään 3,5 metriä syvä Riiaistenjärvi on itä-länsisuunnassa pitkulainen. Sen länsipäähän laskee ojan kautta Kuralanjärvi ja sen kautta myös Kuralanjärveen laskeva Tiskari. Riiaistenjärven itäpäästä on laskuoja mereen Kirkkolahteen. Järven rannat ovat enimmäkseen metsää, mutta lähettyvillä on peltoja ja korkeita kallioita. Järven koillisrantaa kulkee Seututie 189 eli Rymättyläntie. Länsipää, minne lasku-oja Kuralanjärvestä laskee, on tulva-aluetta.

Riiaistenjärven pohjoisrannalla sijaitsee ajoittamaton kivirakenteinen muinaisjäännös. Järvi oli vaarassa kasvaa umpeen 2000-luvun alkupuolella, mutta maatalouden vähentyminen pelasti järven umpeenkasvamiselta.

## Hoito

Järveen istutettiin vuonna 2005 1&nbsp;360 kuhaa, sekä vuoden 2006 aikana 1&nbsp;000 kuhaa ja 500 planktonsiikaa.. Järveen on tullut lisäksi ruutanoita Kuralanjärvestä, joka laskee Riiaistenjärveen.

Järvellä on tehty eläinplanktonlajistoselvitys vuonna 1985.

## Lähteet
Naimaosa

**Naimaosa** oli ennen vuotta 1930 solmittuja avioliittoja koskeva käsite, joka tarkoitti puolison osuutta aviovarallisuuden muodostamaan pesään. Siitä säädettiin vuoden 1889 laissa aviopuolisoiden omaisuus- ja velkasuhteista. Lain mukaan puolisoilla oli yhteisomistusoikeus molempien omaisuudesta muodostuneeseen pesään. Molemmilla puolisoilla oli oikeus pesän puolikkaaseen siten, että heillä oli omistusoikeus kuhunkin pesän esineeseen. Naimaosaan ei kuitenkaan kuulunut puolisoiden yksityinen omaisuus eli ennen avioliittoa hankittu tai avioliiton aikana peritty kiinteistö maalla. Myös avioehtosopimus saattoi rajata omaisuutta yhteisomistusoikeuden ulkopuolelle.

Naimaosasta tuli konkreettinen jakovaade silloin, kun puolisoille myönnettiin pesäero tai avioliitto purkautui. Tällöin naimaosa voitiin luovuttaa samoin kuin osuus jakamattomaan kuolinpesään. Naimaosa konkretisoitui, kun puolisoiden yhteinen omaisuus jaettiin. Jaon jälkeen kummallakaan puolisolla ei enää ollut esineellisiä oikeuksia tai vallintaoikeuksia toisen omaisuuteen. Ennen naimaosan konkretisoitumista sitä ei voinut luovuttaa. Naimaosasta voitiin määrätä myös testamentilla. Testamentinsaajan saannon sisältö ratkesi kuitenkin vasta pesänjaossa.

## Lähteet
Juhani Rinne (arkeologi)

**Juhani Gustav Rinne** (), oli suomalainen arkeologi, joka toimi valtionarkeologina vuosina 1929–1935.

## Henkilöhistoria ja ammattiura
Rinteen vanhemmat olivat maanviljelijä Kustaa Heikinpoika Rinne ja Johanna Vilhelmiina Kaarlentytär. Hänen puolisonsa vuodesta 1906 oli Anna Sigrid Behrens (k. 1941). Heidän pojastaan Henrik Johan Rinteestä (s. 1920) tuli sisätauteihin erikoistunut lääkäri. Rinne valmistui filosofian kandidaatiksi 1899, tuli Muinaistieteellisen toimikunnan amanuenssiksi 1902 ja intendentiksi 1912. Filosofian lisensiaatiksi (tohtoriksi) hän valmistui 1914 ja toimi vuodesta 1917 Kansallismuseon historiallisen osaston esimiehenä. Valtionarkeologin toimen aikana vuonna 1932 Rinteelle myönnettiin professorin arvonimi. 

Rinne toimi myös Suomen Muinaismuistoyhdistyksen sihteerinä ja *Suomen Museo – Finsk Museum* -julkaisun toimittajana 1902–1918. Hänen johdollaan korjattiin useita keskiaikaisia kirkkoja, kuten Kaarinan, Rymättylän, Finströmin ja Laitilan kirkot. Huomattavin oli kuitenkin hänen työnsä Turun tuomiokirkon tutkimus- ja entistämistöiden johtajana 1923-1929.

Rinteen lapsia olivat lääkintöneuvos Henrik J. Rinne ja historioitsija Sigrid Nikula.

## Oikeusjuttu Rinnettä vastaan

Juhani Rinne pidätettiin marraskuussa 1933 rahavarojen väärinkäytöstä epäiltynä. Turun linnassa ja Suomenlinnassa oli Rinteen johdolla tehty korjaustöitä, joiden työnjohdosta vastannut työnjohtaja Adolf Rahola oli jo aiemmin pidätetty. Jutun oikeuskäsittelyn yhteydessä Rinteen ja Raholan katsottiin syytekirjelmän mukaan käyttäneen vääriä palkkalistoja ja kuitteja ja näiden avulla he olivat kavaltaneet Suomenlinnan korjaustöitä varten varatuista määrärahoista 27&nbsp;000 markkaa sekä Turun linnan korjaustöiden määrärahoista 75&nbsp;000 markkaa.

Turun hovioikeus tuomitsi 15. maaliskuuta 1935 professori Rinteen jatketusta kavalluksesta 2 vuoden 6 kuukauden kuritushuonerangaistukseen ja hänet erotettiin myös valtionarkeologin virasta. Työnjohtaja Adolf Rahola tuomittiin samassa yhteydessä 3 vuoden 6 kuukauden kuritushuonerangaistukseen. Korkein oikeus alensi joulukuussa 1935 tuomioita Rinteen osalta 2 vuoteen 2 kuukauteen ja Raholan osalta 3 vuoteen.

## Kirjallinen tuotanto
Rinteen tutkielmia
* *Tanskalaiset ristiretket Suomeen linnantutkimuksen valossa* (1923)
* *Gamla Vasa Kyrka* (1912)
* *Finlands kyrkor I* (1912, Karl Konrad Meinanderin kanssa)
* *Suomen keskiaikaiset mäkilinnat I* (1914, väitöskirja)
* *Turun tuomiokirkko* (1928)
* *[http://urn.fi/URN:NBN:fi-fd2021-00030438 Pyhä Henrik, piispa ja marttyyri]* (1932)
* *Turun tuomiokirkko keskiaikana I–III* (1941, 1948, 1952).

Esimerkki hänen julkaisemastaan artikkelista
* 

## Lähteet
* 
* 

### Viitteet

## Aiheesta muualla
*
Candle in the Wind

**Candle in the Wind** on Elton Johnin säveltämä ja esittämä kappale vuodelta 1973. Sen sanoitti Bernie Taupin. Kappale kirjoitettiin yksitoista vuotta aikaisemmin kuolleen Marilyn Monroen muistolle. Kappale julkaistiin singlenä vuonna 1974.

Vuonna 1997 laulu uudelleensanoitettiin Prinsessa Dianan muistolle ja Elton John esitti sen hänen hautajaisissaan. Laulun single nousi listakärkeen monissa maissa, ja se saavutti paljon suuremman suosion kuin alkuperäinen laulu. Single kuuluukin nykyisin kaikkien aikojen myydyimpien joukkoon.

## Vuoden 1997 versio

### Listasijoituksia

## Lähteet

## Aiheesta muualla
*Elton Johnin virallinen sivusto 
*Elton Johnin diskografia
Rymättylän kirkonkylä

**Rymättylän kirkonkylä** eli **Rymättylän keskusta** on nykyisen Naantalin kaupungin, entisen Rymättylän kunnan alueella sijaitseva taajama. Se sijaitsee Rymättylän pääsaarella Otavassa ja sitä ympäröi kolme vesistöä: itäpuolella merenlahti Kirkkolahti, lounaispuolella Kirkkojärvi ja luoteispuolella Riiaistenjärvi. Kirkonkylä toimii Rymättylän palvelukeskuksena ja se oli myös kunnan hallinnollinen keskus. Kirkonkylän pinta-ala ympäristöineen on noin 4,64&nbsp;km². Alueella asui vuonna 2009 noin 800 ihmistä, mutta on suunniteltu, että vuonna 2030 väkiluku olisi 1&nbsp;500–1&nbsp;800 henkeä.

Kirkonkylän rakennuskanta on lähinnä taajaan asuttua pientaloasutusta, mutta alueella on myös muutamia kerrostaloja sekä kaupungin, seurakunnan ja yritysten palveluja, kuten Rymättylän kirkko, Rymättylän kirjasto, Rymättylän koulu, Sale, ravintola ja leipomo-kahvila sekä Rymättylän Osuuspankki ja apteekki. Keväällä 2019 valmistui Salen uusi suurempi myymälärakennus torin paikalle vanhan Salen viereen. Vanha kerrostalorakennus, jossa oli Sale, muita liiketiloja ja asuntoja, puretaan ja sen tilalle tulee uusi tori.

Länsi- ja itäosassa on pienehköt yritysalueet, joilla toimii muun muassa venetehdas TerhiTec Oy, sekä Durat-kierrätysmuovista kalusteita ja design-tuotteita valmistava Tonester Oy Ltd, jonka toiminnasta on vuosien ajan kiistelty korkeinta hallinto-oikeutta myöten. Tonester on toiminut Rymättylässä vuodesta 1996 lähtien, entisen Abloyn lukkotehtaan tiloissa.

Pohjoisosassa sijaitseva jugend-tyylinen Rymättylän kunnantalo valmistui vuonna 1914. Rakennuksessa on kaksi kerrosta ja kellari, pinta-alaa lähes 500 neliötä. Nykyisin rakennus on yksityisomistuksessa.

Alueen keskeltä kulkee pohjois–etelä-suunnassa seututie 189 eli Rymättyläntie, ja siitä erkanevat itä–länsi-suunnassa maantiet 12138 ja 12139.

## Lähteet

## Aiheesta muualla
* Rymättylän Kirkonkylän taajamaosayleiskaava, Naantalin kaupunki
Ruhtinansalmi

**Ruhtinansalmi** on kylä Suomussalmen koillisosassa Kainuussa. Kylän keskus on Juntusranta, josta on Suomussalmen kuntakeskukseen Ämmänsaareen noin 70 kilometrin matka. Suomen ja Venäjän rajalle on vain 9 kilometriä.

Ruhtinansalmen kylä on laaja: etelästä pohjoiseen mitattuna 35 kilometriä ja idästä länteen 10–25 kilometriä. Idässä kylä rajoittuu Venäjään, jonka kanssa kylällä on yhteistä rajaa 55 kilometriä.

## Katso myös
* Ruhtinansalmen kirkko
## Lähteet

## Aiheesta muualla
* Ruhtinansalmi 
* Heikkinen, Marja ym. (toim.): *Tarinoita rajan pinnasta.* Suomussalmi: Ruhtinansalmen kyläyhdistys, 2000. .
Vuorijono A

**Vuorijono A** () on Etelämantereella 4&nbsp;052 metrin korkeudella merenpinnasta sijaitseva ylänkö. Se on maapallon kylmin, tuulettomin ja kuivin paikka. Keskilämpötila alueella on –70 °C, eikä siellä tuule käytännössä milloinkaan. Vuorijonon yläpuolisen ilmamassan vesimäärä olisi yhteen kerättynä vähemmän kuin ihmisen hiuksen paksuus. Vuorijono A sijaitsee Australian Antarktiksen alueella noin 1&nbsp;000 kilometrin päässä etelänavasta ja noin 140 kilometrin päässä kansainvälisestä robottiobservatoriosta.

Paikka löydettiin, kun yhdysvaltalaiset ja australialaiset tähtitieteilijät etsivät kaukaisia taivaankappaleita havainnoivalle teleskoopille mahdollisimman hyvää sijoituspaikkaa. Sijainti onkin maanpäälliselle teleskoopille ihanteellisin. Teleskoopin uskotaan tuottavan lähes yhtä hyviä kuvia kuin Maata kiertävän Hubble-avaruusteleskoopin. Tutkimuksen johtajan Will Saundersin mukaan Vuorijono A:lla otettujen kuvien pitäisi olla vähintään kolme kertaa tarkempia kuin muualla maapallolla otettujen.

## Lähteet

## Aiheesta muualla
* http://www.journals.uchicago.edu/doi/abs/10.1086/605780
Pat McGreal

**Pat McGreal** (1953–2021) oli yhdysvaltalainen Aku Ankka -käsikirjoittaja. Hän käsikirjoitti yhdessä vaimonsa Carolin kanssa monia sarjoja. Pat kirjoitti myös Indiana Jones -kirjoja.

## Lähteet

## Aiheesta muualla
*Pat McGreal Inducksissa
Jack Wild

**Jack Wild** (30. syyskuuta 1952 – 1. maaliskuuta 2006) oli brittiläinen näyttelijä. Hän esiintyi musikaalissa *[[Oliver! (musikaali)|Oliver!]]* (1960) ja myöhemmin siitä tehdyssä elokuvaversiossa (*[[Oliver!]]*, 1968). Vuonna 1969 hän sai esiintymisestään elokuvaversiossa parhaan miessivuosan Oscar-ehdokkuuden. Lisäksi hän sai samasta elokuvasta Bafta- ja Golden Globe -ehdokkuudet. 

Wild esiintyi myöhemmin muun muassa elokuvassa *[[Melody – suloinen ensirakkaus]]* (1971). Hän oli 1970–1980-luvuilla naimisissa Gaynor Jonesin kanssa, mutta erosi. Vuodesta 2005 kuolemaansa hän oli naimisissa Claire Hardingin kanssa.  	 

Wild oli tupakoija ja alkoholiongelmainen. Hänellä oli myös diabetes. Hän saavutti raittiuden, mutta sairastui suusyöpään, joka todettiin vuonna 2001. Vuonna 2004 häneltä poistettiin kieli ja kurkunpää, mutta hän kuoli vuonna 2006 53-vuotiaana. Hän oli uudestisyntynyt kristitty.

## Lähteet

## Aiheesta muualla
*
Emil Viljanen

**Emil Viljanen** (alk. **Järventausta**; 10. elokuuta 1874 Mouhijärvi – 20. tammikuuta 1954 Tampere) oli suomalainen puuseppä, ammattiyhdistysmies, toimitusjohtaja ja sosialidemokraattien kansanedustaja.

Viljasen vanhemmat olivat torppari Vilhelm Järventausta ja Augusta Charlotta Sandelin. Hän oli ensin renkinä neljän vuoden ajan 1888–1892 ja toimi sitten puuseppänä 1893–1904. Viljanen oli Sanomalehti Oy:n taloudenhoitajana Tampereella 1905 ja sen jälkeen Suomen paperiteollisuustyöväen liiton sihteerinä ja toimistonhoitajana Tampereella vuosina 1906–1918. Hän oli myös Suomen maanvuokraajain liiton rahastonhoitajana ja Tampereen työväenyhdistyksen puheenjohtajana. Viljanen toimi huhtikuussa 1907 Tampereen työväentalossa pidetyn Suomen Ammattijärjestön perustavan kokouksen puheenjohtajana. 

Vuonna 1917 Viljasesta tuli Tampereen kaupungin työvälitystoimiston johtaja. Suomen sisällissodan aikana Viljanen oli Tampereen väliaikaisen kaupunginvaltuuston puheenjohtajana vaikka hän ei hyväksynytkään punaisten kapinaa. Sodan jälkeen Vijanen menetti työnvälitystoimiston johtajan virkansa mutta häntä ei muuten rangaistu. Viljanen valittiin vuoden 1919 kunnallisvaaleissa Tampereen kaupunginvaltuustoon ja hän toimi myös vuoden ajan valtuuston puheenjohtajana. Viljanen oli sitten Tampereen kaupungin köyhäinhoidon esimiehenä ja myöhemmin huoltotoimen toimitusjohtajana 20 vuoden ajan 1920–1940. Tässä toimessa "pääköyhäksi" kutsuttu Viljanen herätti usein ristiriitoja ja häntä epäiltiin muun muassa väärinkäytöksistä 1930-luvun alun lamavuosina.

Viljanen oli SDP:n kansanedustajana 1914–1917 ja 1919–1922 edustaen Hämeen läänin pohjoista vaalipiiriä. Hän toimi myös Tampereen kaupunginvaltuuston puheenjohtajana 1919–1920, Työläisten keskusliiton johtokunnan varapuheenjohtajana sekä kuului Sosialidemokraattisen puolueen puolueneuvostoon ja Osuusliike Voiman hallintoneuvostoon.

Emil Viljanen oli naimisissa vuodesta 1899 Stella Hilda Elisabet Luodon kanssa.

## Lähteet
* 
* Kansalaissota koetteli raskaasti myös paperityöläisiä. *Paperiliitto*-lehti 1/2008 (28.1.2008), s. 18–19.
* Peltola, Jarmo: *1930-luvun lama teollisuuskaupungissa II. Lama, pula ja työttömyys: Tamperelaisperheiden toimeentulo 1928–1938*, s. 117. Tampere University Press 2008. (Teoksen verkkoversio.)
Derek Holmes

**Derek Leroy Holmes** (15. elokuuta 1939 Kemptville, Ontario – 24. marraskuuta 2025) oli kanadalainen jääkiekkoilija ja jääkiekkovalmentaja. Hän oli Suomen jääkiekkomaajoukkueen päävalmentaja kaudella 1960–1961. Holmes valittiin jääkiekon IIHF Hall of Fameen taustavaikuttajana vuonna 1999. Hän toimi myöhemmin myös pelaaja-agenttina.

## Lähteet
1758 Naantali

**1758 Naantali** on asteroidivyöhykeellä sijaitseva asteroidi. Sen löysi suomalainen tähtitieteilijä Liisi Oterma 18. helmikuuta vuonna 1942 Turussa. Se on nimetty Naantalin kaupungin mukaan. Ennen nimeämistään asteroidi tunnettiin tunnuksella **1942 DK**.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidin läpimitta on todennäköisesti  &ndash; . Pyörähdysaika akselin ympäri on . Eksentrisyys on  ja inklinaatio on .

## Katso myös
* Luettelo Liisi Oterman löytämistä asteroideista

## Lähteet
*Discovery Circumstances: Numbered Minor Planets (1)-(5000): Minor Planet Center 

### Viitteet
Datša

**Datša** () on venäläinen kesämökki tai vapaa-ajan asunto. Datša sijaitsee tavallisesti 1–2 tunnin paikallisjunamatkan päässä kaupunkiasunnolta. Yleensä se on suhteellisen vaatimaton rakennus, mutta se voi olla myös hieno huvila.

Datša-sanan juuret ovat varhaiskeskiajan Venäjällä, jossa se tarkoitti julkisesti annettua lahjaa, mutta myöhemmin sai tarkemman merkityksen läänityksenä. Datšat säilyivät maaomaisuuden pääsääntöisenä muotona aina maaorjien vapauttamiseen asti vuonna 1861 ja samalla datša sai nykyisen merkityksensä.

Vuosina 1993–1994 tehdyn tutkimuksen mukaan joka neljännellä venäläisellä kaupunkilaisperheellä oli datša ja vaikka vain pieni osa niistä oli talvikäytössä, kesällä asuttavien datšojen omistajista yli puolet halusi tehdä niistä myös talviasuttavia.

## Lähteet

## Aiheesta muualla

*Datscha, RusslandJournal.de
Uljas (lehti)

**Uljas** oli Itä-Suomen yliopiston ylioppilaskunnan vuosina 2009–2018 julkaisema opiskelijalehti. Vuonna 2018 sen noutolevikki oli 10&nbsp;000 kappaletta.

Lehden julkaiseminen aloitettiin vuoden 2009 helmikuussa eli noin vuosi ennen kuin ylioppilaskunta virallisesti aloitti toimintansa. Sitä edelsivät *Joensuun ylioppilaslehti* ja Kuopion yliopiston *Stimulus*. Vuoden 2018 joulukuussa ylioppilaskunnan edustajisto päätti lakkauttaa lehden säästösyistä.

## Lähteet

## Aiheesta muualla
*Itä-Suomen ylioppilaslehti Uljas
Lars Pettersson (taidehistorioitsija)

**Lars ”Lasse” Karl Johan Pettersson** (12. elokuuta 1918 Ruovesi – 4. huhtikuuta 1993 Helsinki) oli suomalainen taidehistorioitsija, joka tutki Suomen vanhaa kirkko- ja linna-arkkitehtuuria. Hän laati pro gradu -työnsä Suomen puukirkkojen arkkitehtuurista, ja jatkosodan aikana hänet komennettiin Itä-Karjalan Äänisniemelle, jonka kirkollista arkkitehtuuria hän tutki sodan aikana. Petterson ja hänen työtoverinsa Tieteellisessä Itä-Karjalan toimikunnassa saivat laadituksi arkkitehtuuripiirrokset 24 puukirkosta ja 97 tšasounasta. Vain yksi kirkko ja yksi tšasouna jäivät tutkimatta. Sodan jälkeen Petterson kirjoitti tämän materiaalin pohjalta saksankielisen väitöskirjan, joka valmistui vuonna 1950 ja ilmestyi tuolloin myös suomeksi ja vuonna 2020 venäjäksi.

Petterson toimi Helsingin yliopiston taidehistorian professorina vuosina 1951–1981.

Lars Pettersson tunnetaan etenkin laajasta tutkimustyöstään Suomen 1600- ja 1700-luvun kansanmestarien puukirkkoarkkitehtuurin ja kirkkomaalauksen alalla. Pettersson oli Suomenlinnan museon intendentti kahteen otteeseen 1940-luvulla ja 1950-luvun vaihteessa. Hän oli myös Suomen muinaismuistoyhdistyksen puheenjohtaja vuosina 1968–1973.

Museonjohtaja Susanna Pettersson on hänen lapsenlapsensa.

## Julkaisuja
* *Äänisniemen kirkollinen puuarkkitehtuuri: Aineiston esittely*. (Suomen muinaismuistoyhdistyksen aikakauskirja, 50.) Helsinki: Suomen muinaismuistoyhdistys, 1950.
* *Die kirchliche Holzbaukunst auf der Halbinsel Zaonež'e in Russisch-Karelien: Herkunft und Werden*. (*Suomen muinaismuistoyhdistyksen aikakauskirja* 51.) Helsinki: Suomen muinaismuistoyhdistys, 1950.
* *Les églises du moyen âge en Finlande*. Paris: Conciergerie du Palais, 1969.
* *Hailuodon palanut kirkko ja sen maalaukset*. (Suomen muinaismuistoyhdistyksen aikakauskirja, 73.) Helsinki: [Suomen muinaismuistoyhdistys], 1971.
* *Kaksikymmentäneljäkulmaisen ristikirkon syntyongelmia* (Suomen muinaismuistoyhdistyksen aikakauskirja, 79.) Helsinki: [Suomen muinaismuistoyhdistys], 1978. 
* *Tornion kirkko ja kellotapuli*. Oulu: Pohjoinen, 1986. 
* *Templum Saloense: Pohjalaisen tukipilarikirkon arvoitus*. (Suomen muinaismuistoyhdistyksen aikakauskirja, 90.) Helsinki: [Suomen muinaismuistoyhdistys], 1987. 
* *Kyrkor och klockstaplar i svenska Österbotten* (Svenska Österbottens historia V), 1985.
* *Arhitektura derevjannyh tserkvei i tšasoven Zaonežja.* Moskva: Tri kvadrata, 2020. 

## Lähteet

## Aiheesta muualla
*
Fairuz Fauzy

**Mohamed Fairuz Fauzy** (s. 24. lokakuuta 1982 Kuala Lumpur, Malaija, Malesia) on malesialainen kilpa-autoilija.

Kaudella 2010 Fairuz pääsi testamaan Lotuksen F1-autoa Malesian GP:n perjantain ensimmäisissä harjoituksissa ja uudestaan Britannian, Saksan, Singaporen ja Abu Dhabin GP:n harjoituksissa. Fairuz on aiemmin toiminut myös Spyker F1 -tallin testikuljettajana vuonna 2007.

Fairuz kilpaili GP2-sarjassa kausilla 2005–06 saavuttamatta pisteitä. Hän ajoi kaudella 2008 Aasian GP2-sarjassa, jossa hän voitti yhden kilpailun. Fairuz kilpaili myös A1 Grand Prix -sarjassa kausina 2005–09 voittaen yhden kilpailun. Vuonna 2009 Fairuz kilpaili Formula Renault 3.5 -sarjassa sijoittuen sarjan kakkoseksi. 

Vuonna 2011 Fairuz siirtyi Team Lotus -tallista Lotus Renault GP:n testi- ja varakuljettajaksi. Fairuz myös palasi neljän vuoden tauon jälkeen GP2-sarjaan ajaen Super Nova -tallin kuljettajana. Hän saavutti viisi pistettä kauden aikana.

## Tulokset
### Formula 1

### GP2

### Aasian GP2

## Lähteet

## Aiheesta muualla
Portaat

**Portaat** eli **porras** on rakennelma, joita pitkin voi kävellä eri korkeudella olevalta tasolta toiselle.  

Portaat koostuvat kahdesta tai useammasta askelmasta, joiden tarkoituksena on jakaa suuri korkeusero useaksi pieneksi eroksi. Portaista voidaan esimerkiksi arkkitehtuurisista syistä tehdä hyvinkin monimuotoisia. Yleisimpiä malleja kutsutaan usein niiden ylhäältä kuvatun mallin mukaisesti I- (suorat), L-, U- tai Y-portaiksi. Portaita, jotka kiertyvät keskiakselinsa ympäri kutsutaan kierreportaiksi. Parviportaiksi kutsutaan portaita, jotka nousukulmansa ja leveytensä puolesta eivät täytä normaalien portaiden turvallisuusmääräyksiä. Tyypillisesti nämä portaat johtavat rakennuksen parvelle. 

Sana *porras* yksikössä tarkoittaa sekä yksittäistä porrasaskelmaa että koko rakennusosaa, askelmasarjaa eli portaita.****

Portaiden *etenemäksi* (*e*) kutsutaan kahden porrasaskeleen etureunojen välistä vaakasuoraa etäisyyttä. Nousuksi (*n*) kutsutaan kahden portaan yläpintojen välistä pystysuoraa etäisyyttä. Sisäportaissa nousun ja etenemän sopivana suhteena pidetään 2*n* + *e* ≈ 630 mm, ulkoportaissa hieman enemmän. Varsinkin pidempiin portaisiin rakennetaan usein lepotaso.

*Porrassyöksyksi* eli *syöksyksi* kutsutaan portaiden tasolta toiselle johtavaa askelmasarjaa, esimerkiksi väli- ja kerrostason yhdistäviä portaita.

Suomessa portaiden rakentamista ohjaa Suomen rakentamismääräyskokoelman osio F2.

## Kuuluisia portaita
*Espanjalaiset portaat (Rooma)
*Potjomkinin portaat (Odessa)

## Katso myös

*Porraskäytävä
*Rullaportaat
*Tikapuut

## Lähteet
Super Street Fighter II

**Super Street Fighter II: The New Challengers** () on vuoden 1993 lokakuussa julkaistu videopeli. Se on jatkoa *[[Street Fighter II]]*-pelille ja samalla neljäs versio edellä mainitusta pelistä. Edelliset versiot ovat *Street Fighter II: Champion Edition* ja *Street Fighter II: Hyper Fighting*. Pelissä nähtiin myös neljä uutta hahmoa; T. Hawk, Fei-Long, Dee Jay ja Cammy.

Super Street Fighter II:sta julkaistiin vuonna 1994 päivitetty versio *Super Street Fighter II Turbo*.

## Pelimoodit
Pelissä on viisi erilaista moodia, jotka ovat seuraavat.

**Super Battle**: 16 valittavasta hahmosta pelaajan tarkoitus on voittaa valitsemallaan hahmolla kaikki muut. Mikäli pelaaja häviää taistelun, voi hän valita uuden hahmon tai pelata samalla. Jokaisella hahmolla on oma loppunsa, kun on voittanut viimeisen vastuksen M. Bisonin.

**Versus Battle**: Kahden pelaajan välinen kamppailu, jossa lasketaan tilastot voitoista ja tappioista. Pelaajat voivat valita minkä tahansa hahmon ja tapella keskenään. Myös hahmojen omat tilastot kirjataan ylös.

**Group Battle**: Tarkoitus on pelata muodostamallaan joukkueella. Pelissä on kaksi vaihtoehtoa; Match Play, jossa pelaajat valitsevat itselleen 1-8 hahmoa. Molemmilla on saman verran hahmoja käytössä ja pelaajat saavat valita saman hahmon kahdesti joukkueeseensa. Voittaja on se joka on voittanut eniten otteluita. Eliminationissa kumpikin pelaaja saa valita 1-8 hahmoa, mutta mikäli toinen pelaajista valitsee vain yhden hahmon se ei myöskään saisi hävitä ainuttakaan ottelua mikäli haluaa selvitä kilpailun voittajana.

**Tournament Battle**: Turnausmuotoinen kilpailu, jossa ottelee yhteensä kahdeksan hahmoa. Pelaajia voi olla myös saman verran ja jokaisesta sijasta on omat ottelunsa, kuten ensimmäisenä jatkosta pudonneet taistelijat.

**Time Challenge**: Ideana on voittaa tietokoneen ohjaama vastustaja mahdollisimman nopeasti.

## Hahmot

## Lähteet

## Aiheesta muualla
* 
*
Koripallon Serie A -kausi 2009–2010

**Kausi 2009–2010** on 88. kausi, jolloin pelataan koripallon Serie A:n mestaruudesta. Suomalaispelaajista sarjassa ovat mukana Kimmo Muurinen ja Petteri Koponen. Edelliskauden mestarina kauteen lähti Montepaschi Siena.

## Joukkueet

## Aiheesta muualla
*Virallinen kotisivu
Seikko Eskola

**Seikko Aarne Väinämö Eskola** (s. 13. syyskuuta 1933 Riihimäki) on suomalainen professori, historiantutkija ja päätoimittaja.

Eskola väitteli valtiotieteen tohtoriksi Helsingissä 1965. Hän toimi Tampereen yliopiston yleisen historian apulaisprofessorina 1974–1997. Hän oli Helsingin yliopiston yleisen historian dosenttina 1981–1998 ja aikakauslehti *[[Kanava (1974)|Kanava]]n* päätoimittajana 1973–1996.

Eskola on ollut myös kirkolliskokouksen jäsenenä ja maallikkojäsenenä osallistunut kirkkohallituksen toimintaan varapuheenjohtajana ja ollut Kirkon tutkimuskeskuksen johtokunnan puheenjohtaja. Hän on kuulunut Yleisradion ohjelma- ja hallintoneuvostoihin vuosina 1966–1983. Opiskeluaikanaan Eskola oli Vapauden Akateemisen Liiton (VAL) puheenjohtaja vuosina 1960–1961.

Vuonna 1999 Eskolalle myönnettiin valtion journalistipalkinto ja 2006 Vuoden kristillinen kirja -palkinto teoksesta *Historian kuolema ja kulttuurien taistelu.* Hänelle on myönnetty myös P. E. Svinhufvudin muistosäätiön kirjallisuuspalkinto.

## Teoksia
* *Suomen kysymys ja Ruotsin mielipide: Ensimmäisen maailmansodan puhkeamisesta Venäjän maaliskuun vallankumoukseen*. Väitöskirja. Helsingin yliopisto 1965 
* *Korkeakoulukysymys*, toimittanut Matti Haavio; toimituskunta Seikko Eskola ym. WSOY 1965
* *Oman ajan historia ja politiikan tutkimus, omistetaan professori L. A. Puntilalle hänen 60-vuotispäivänään 24.8.1967*, toimituskunta Lauri Hyvämäki, Pertti Pesonen, Seikko Eskola ja Erkki Salonen. Otava 1967
* *Kreikka, Englanti ja Yhdysvallat 1944–1953*. Tampereen yliopisto, Historian laitos. Monistesarja A 3. Tampere 1971
* *Yhdysvaltain lehdistö ja Suomen kriisi: Keväästä 1941 Pearl Harboriin. Tutkimus kansainvälisestä tiedonvälityksestä ja mielipiteenmuodostuksesta*. Historiallisia tutkimuksia 92. Suomen historiallinen seura, Helsinki 1973
* *Tiedettä, taidetta, aatetta: Suomen kulttuurirahasto Suomen kulttuurissa*. Otava 1991
* *Optiovoitto koko kansalle: Hyvinvointiyhteiskunnan tulevaisuus*, kirjoittajat Seikko Eskola ym. Gummerus 1998
* *P. E. Svinhufvud ja nykyaika*. Historian ystäväin liiton ja P. E. Svinhufvudin muistosäätiön julkaisuja. Helsinki 1998
* *Risto Rytin jälkimaine*, kirjoittajat Seikko Eskola ym, toimittanut Jukka-Pekka Pietiäinen. Risto Ryti -seuran julkaisuja. Edita, Helsinki 2003
* *Historian kuolema ja kulttuurien taistelu: Kirjoituksia historiasta ja nykyajasta*. Edita, Helsinki 2006
* *Suomen hurja vuosi 1917 Ruotsin peilissä*. Edita Kleio 2010
* *Ristivetoa kirkon parlamentissa: Maallikkona kirkolliskokouksessa*. Edita, Helsinki 2012
* *Demokratia diktaattorien varjossa: Suomen vaikea 1940-luku eurooppalaisin silmin.* Atena, Helsinki 2014

## Lähteet
Alexandra Rosenfeld

**Alexandra Rosenfeld** on ranskalainen malli ja vuoden 2006 Miss Eurooppa. Rosenfeldin kruunasi Johanna Raunio Ukrainan pääkaupungissa Kiovassa.

Rosenfeld on naimisissa Italian rugbymaajoukkueen kapteenin Sergio Parissen kanssa.
Domenico Raccuglia

**Domenico Raccuglia** (s. 27. lokakuuta 1964 Altofonte, Italia) on italialainen mafiajohtaja ja Sisilian mafian kakkosmies. Hän pakoili poliisia 15 vuotta, kunnes jäi kiinni vuonna 2009. 

## Elämä
### Mafiaura
Raccuglia on nykyisin Altofonten mafiaperheen johtaja. Kun perheen "johtajien johtaja" Bernardo Provenzano vangittiin, Raccugliaa ehdotettiin tämän seuraajaksi yhdessä Matteo Messina Denaron ja Salvatore Lo Piccolon kanssa.

Vuonna 1993 Raccuglia kidnappasi murhatodistaja Santo Di Matteon 11-vuotiaan pojan painostaakseen Di Matteota jättämään todistuksensa mafiaa vastaan. Raccuglia tappoi pojan 1996 tämän oltua panttivankina 779 päivää.

Raccuglia tappoi toisen avaintodistajan sukulaisen vuonna 1994, kun hän surmasi  Girolamo La Barberan, joka oli Gioacchino La Barberan isä.

### Pidätys
Italian poliisin erikoisyksikkö pidätti Raccuglian Trapanin maakunnassa marraskuussa 2009. Hän oli ollut etsintäkuulutettuna 15 vuotta. Raccuglialle oli langetettu jo kolme elinkautista vankeusrangaistusta.

## Lähteet
Axel Cadier

**Axel Vilhelm Teodor Cadier** (13. syyskuuta 1906 Varberg – 29. lokakuuta 1974 Göteborg) oli ruotsalainen painija ja olympiavoittaja.

Cadierin painiuran huipennus osui Berliinin kesäolympialaisiin 1936, jolloin hän voitti kreikkalais-roomalaisessa painissa sarjan 87 kg olympiakultaa. Edellisissä, Los Angelesin olympialaisissa hän oli paininut pronssia sarjassa 79 kg.

Cadier voitti kreikkalais-roomalaisella tyylillä myös kolme Euroopan mestaruutta (1933, 1935 ja 1938). Vapaapainissa hän voitti EM-kultaa vuonna 1937 ja hopeaa vuonna 1935.

## Lähteet

## Aiheesta muualla
*Axel Cadier – Sports Reference LLC.  
*Profiili FILA:n tietokannassa
Keltaoliivisieppo

**Keltaoliivisieppo** (*Eopsaltria australis*) on Australian itäosissa elävä pensassieppoihin kuuluva varpuslintu.

## Koko ja ulkonäkö
Kooltaan keltaoliivisieppo on 15&ndash;17&nbsp;cm. Lajin pyrstö, selkä ja päälaki ovat väriltään harmaat. Harmaissa siivissä näkyy linnun lentäessä valkoinen juova. Keltaoliivisiepon kurkku on väriltään valkoinen ja vatsa kirkkaankeltainen. Eteläisten keltaoliivisieppojen yläperä on väritykseltään oliivinvihreä, kun taas pohjoisempana elävillä yksilöillä se on väriltään keltaisempi. Sukupuolet muistuttavat väritykseltään toisiaan, mutta koiras on hieman naarasta kookkaampi. Nuoret yksilöt ovat väriltään ruskeita valkoisin viiruin. Harmaarintasieppo (*Eopsaltria griseogularis*) muistuttaa keltaoliivisieppoa, mutta eroaa siitä harmaan rinnan perusteella.

## Levinneisyys ja elinympäristö
Keltaoliivisieppoa tavataan Australian itäosista Queenslandin, Uuden Etelä-Walesin ja Victorian osavaltioiden alueilta. Laji on yleisin rannikkoseudulla, mutta sitä tavataan myös sisämaasta. Keltaoliivisieppoa tavataan monenlaisista ympäristöistä, niin kuivista metsistä kuin sademetsistäkin. Laji on yleinen myös puutarhoissa ja puistoissa. Huolimatta sopeutumisesta monenlaisiin metsäympäristöihin laji kärsii, jos metsäalueet ovat pirstaleisia. Pienissä metsälaikuissa on tarjolla vähemmän linnun ravintonaan käyttämiä hyönteisiä, minkä vuoksi pesivät linnut joutuvat tekemään pidempiä ravinnonhakumatkoja ruokkiakseen poikasensa. Vuonna 2000 julkaistun tutkimuksen mukaan pienillä metsäalueilla pesivien keltaoliivisieppojen pesimäkausi on lyhyempi, pesueet pienempiä ja munat kooltaan pienempiä ja kevyempiä verrattuna laajoissa metsissä pesiviin lintuihin.

## Ravinto
Keltaoliivisiepon ravintoa ovat hyönteiset, hämähäkkieläimet ja muut niveljalkaiset. Ravintonsa lintu etsii pääosin maasta. Keltaoliivisieppo ruokailee yleensä yksin, mutta voi etsiä ravintoa myös pareittain tai pienissä ryhmissä.

## Pesiminen
Keltaoliivisiepon pesimäkausi kestää heinäkuulta tammikuulle. Pesimäkauden aikana samalla parilla voi olla kolme poikuetta. Naaras rakentaa kuppimaisen pesän puunkuoren paloista ja ruohoista sekä muista kasvinosista ja sitoo ne yhteen hämähäkinseitin avulla. Naaras munii kahdesta kolmeen munaa ja hautoo niitä yksin. Koiras osallistuu kuoriutuneiden poikasten hoitoon. Toisinaan apuna on myös muita keltaoliivisieppoja.

## Lähteet
Kari Martonen

**Kari Tapani Martonen** (s. 13. maaliskuuta 1963 Valkeakoski) on suomalainen jalkapallovalmentaja ja entinen jalkapalloilija. Hänen pelipaikkansa oli vasen laitapuolustaja.

## Ura

Martosen kasvattajaseuroja olivat Kontulan Urheilijat ja Helsingin Jalkapalloklubi. Pääsarjatasolla hän pelasi HJK:ssa vuosina 1982–1989 ja Hakassa 1990–1996 kaikkiaan 248 ottelua, joissa hän teki 22 maalia. Hän saavutti neljä SM-kultaa, yhden SM-hopean, kaksi SM-pronssia sekä yhden Suomen cupin voiton.

Martosella on JVK- ja ammattivalmentajatutkinto. Hän aloitti valmennusuransa Kakkosen AC Täysosumassa. Hakan A-nuoria hän valmensi 2000–2001. Vuosina 2002–2005 hän toimi Hakan kakkosvalmentajana ja vuosina 2006–2009 Hongan kakkosvalmentajana. Vuodesta 2007 lähtien hän on toiminut lisäksi Suomen alle 21-vuotiaiden maajoukkueen kakkosvalmentajana.

Marraskuussa 2009 Martonen nimitettiin JJK:n päävalmentajaksi kausiksi 2010–2012. Hän valmensi joukkueen Veikkausliigan kolmanneksi kaudella 2011. Marraskuussa 2011 Martosen sopimusta jatkettiin kauden 2014 loppuun asti. Hän sai kuitenkin potkut tehtävästään kesäkuussa 2013 JJK:n juututtua sarjajumboksi.

Joulukuussa 2013 Martonen nimitettiin Seinäjoen Jalkapallokerhon toimitusjohtajaksi.

## Lähteet
Albertus Pictor

**Albertus Pictor** (n. 1440 Immenhausen – 1509) oli saksalaissyntyinen, ruotsalainen myöhäisgotiikan ajan kirkkomaalari. Hänen seinämaalauksiaan on säilynyt eri kirkoissa Etelä- ja Keski-Ruotsissa.

Albertuksen alkuperäinen nimi *Albertus Immenhusen* tuli hänen Saksan Hessenissä sijaitsevan kotikaupunkinsa Immenhausenin mukaan. Hänen nimensä on mainittu ruotsalaisissa asiakirjoissa vuonna 1465, jolloin hänet oli hyväksytty Arbogan porvaristoon. Kahdeksan vuotta myöhemmin hän muutti Tukholmaan, missä hän ajan tavan mukaan otti hoitaakseen aiemmin kuolleen taiteilijan Johan Målaren työpajan sekä meni myös tämän lesken kanssa naimisiin.

Albertus Pictorin tuotantoa, muun muassa teksti­nauhoja, on tutkittu hankkeessa, joka julkaistiin hänen juhlavuotensa kunniaksi. 

## Tuotanto kirkkomaalarina
Kirkkojen seinämaalausten ohella Albertus Pictor toimi urkurina ja kirjailujen tekijänä. Häneltä on säilynyt yli kolmekymmentä kirkkomaalausta, joista useimmat ovat Mälarenin alueella. Noin kolmanneksessa niistä on Albertus Pictorin signeeraus. Tunnettuja maalauksia on Bromman kirkossa Tukholman lähellä, Lidin kirkossa Södermanlandissa ja Täbyn kirkonkylän kirkossa Täbyssä.

## Albertus nykykulttuurissa
Albertuksen maalaus *Kuolema pelaa shakkia* Täbyn kirkossa inspiroi Ingmar Bergmania luomaan elokuvaansa ''Seitsemäs sinetti'' vuodelta 1957 kohtauksen, jossa ritari pelaa shakkia kuoleman personifikaation kanssa. Myös itse Albertus Pictor esiintyy kirkossa maalaavana, häntä näyttelee Gunnar Olsson.

## Kirkkoja, joissa on Albertus Pictorin seinämaalauksia

*Almungen kirkko (Uplanti)
*Bromman kirkko (Tukholma)
*Bälingen kirkko (Uplanti)
*Danmarkin kirkko (Uplanti)
*Dingtunan kirkko (Västmanland)
*Edin kirkko (Uplanti)
*Flodan kirkko (Södermanland)
*Heliga Trefaldighetin kirkko (Uppsala)
*Husby-Sjutolftin kirkko (Uplanti)
*Håbo-Tibblen kirkko (Uplanti)
*Härkebergan kirkko (Uplanti)
*Härnevin kirkko (Uplanti)

*Kalmarin kirkko (Uplanti)
*Kumlan kirkko (Västmanland)
*Lidin kirkko (Södermanland)
*Alaluulajan kirkko (Norrbotten)
*Odensalan kirkko (Uplanti)
*Sankt Perin kirkko (Uppsala)
*Salan kirkko (Västmanland)
*Sollentunan kirkko (Uplanti)
*Solnan kirkko (Uplanti)
*Suurkirkko (Tukholma)
*Torshällan kirkko (Södermanland)
*Täbyn kirkko (Uplanti)

*Uppsalan tuomiokirkko
*Vadsbron kirkko (Södermanland)
*Vaksalan kirkko (Uplanti)
*Vansön kirkko (Södermanland)
*Vittingen kirkko (Uplanti)
*Vårdingen kirkko (Södermanland)
*Vängen kirkko (Uplanti)
*Västeråsin tuomiokirkko
*Yttergranin kirkko (Uplanti)
*Ösmon kirkko (Södermanland)
*Österundan kirkko (Uplanti)
*Övergranin kirkko (Uplanti)

## Lähteet

## Kirjallisuutta
*
* (Väitöskirja)
* *Albertus Pictor. Målare av sin tid 1. Bilder i urval samt studier och analyser* (2009) Toim. Pia Melin & Sandquist Öberg, Christina (2009).

## Aiheesta muualla

*Albertus Pictorille omistettu verkkosivusto
Wink (yhtye)

**Wink** oli japanilainen tyttöduo 1980- ja 1990-lukujen vaihteessa. Sen muodostivat Sachiko Suzuki (s. 22. helmikuuta 1969) ja Shōko Aida (s. 23. helmikuuta 1970). Yhtye esitti j-popia tekemällä covereita länsimaisista hittikappaleista. Ensimmäinen single julkaistiin 27. huhtikuuta 1988 ja viimeiseksi jäänyt julkaisu tapahtui 31. maaliskuuta 1996. Tämän jälkeen yhtye hajosi.

Yhtyeen jäsenet olivat osallistuneet 1987 kauneuskilpailuun josta heidät oli keksitty musiikkibisnekseen. Seuraavana vuonna heistä muodostettiin yhtye jonka ensimmäinen single oli cover-versio vanhasta The Rubettesin hitistä *Sugar Baby Love*. Useimmat Winkin kappaleet perustuivat länsimaisiin hitteihin sanoitettuna uudelleen japaniksi. Winkin tyyliin kuului lähes ilmeetön ja hymytön esiintyminen yhdistettynä yksinkertaisiin käsiliikkeisiin ja askeleenvaihtoihin. Useimmiten he esiintyivät lolita-tyyppisissä asuissa.

Heti 1990-luvulle tultaessa kiinnostus yhtyettä kohtaan alkoi nopeasti laskea. Yhtye yritti uutta nousua tuolloin suosiotaan kasvattaneen eurodancen avulla. He julkaisivat eurodance-tyylisen kappaleen *Jive Into The Night*, mutta se floppasi pahasti. Seuraava single *Angel Love Story* menestyi hieman paremmin mutta kaupallinen menestys jäi saavuttamatta. Tämän tosiseikan myötä yhtye hajosi vuonna 1996.

Tämän jälkeen yhtyeen jäsenet ovat tehneet uraa TV-kasvoina kumpikin tahollaan ja erilaisia julkaisuja entisten Morning Musumen jäsenten kanssa.

Members:

of  and . 

## Diskografia
### Singlet
*Sugar Baby Love
*Amaryllis
*Ai ga Tomaranai (Turn It Into Love)
*Namida wo Misenaide (Boys Don't Cry)
*Samishii Nettaigyo
*One Night in Heaven (Mayonaka no Angel)
*Sexy Music
*Yoru ni Hagurete (Where Were You Last Night)
*New Moon ni Aimashō
*Kitto Atsui Kuchibiru
*Manatsu no Tremolo
*Haitoku no Scenario
*Tsuioku no Heroine / Image na Kankei
*Matenrō Museum
*Furimukanaide
*Real na Yume no Jōken
*Eien no Lady Doll
*Kekkon Shiyō Ne
*Sakihokore Itoshisa yo
*Itsumademo Suki de Itakute
*Twinkle Twinkle
*Cherie Mon Cherie
*Watashi-tachi Rashii Rule
*Jive Into The Night (Yaban na Yoru ni)
*Angel Love Story (Aki-iro no Tenshi)

### Albumit
* Moonlight Serenade
* Especially for You (Yasashisa ni Tsutsumarete)
* Twin Memories
* Velvet
* Crescent
* Queen of Love
* Sapphire
* Each side of screen
* Nocturne (Yasoukyoku)
* Aphrodite
* BRUNCH
* overture!
* voce
* Flyin' High
Kriketin SM-sarja 2004

Yksitoista joukkuetta osallistui Kriketin SM-sarjaan kaudella 2004. Joukkueet jaettiin kahteen ryhmään tason mukaan siten, että parhaat pelasivat A-ryhmässä ja heikommat B-ryhmässä. Kaikki A.ryhmän joukkueet, sekä 3 parasta B-ryhmästä selvisi pudotuspeleihin. Osa B-ryhmän otteluista pelattiin 2 vuoroparin (innings) mittaisina.

## SM 45

### Ryhmä A

### Ryhmä B

### Pudotuspelit

### Sijoitusottelut

*1. SKK1
*2. Tampere
*3. Helsinki
*4. FPC
*5. Turku
*6. SKK2
*7. Espoo
*8. Vantaa
*9. Empire
*10. MTS/Navy
*11. SKK3

## Lähteet

* http://www.cricketfinland.com/2004_eng.html 
* http://sites.google.com/site/empirecricketclub/originsfin 
* http://sites.google.com/site/tamperecc2/archive-news/news-2004 
* http://sites.google.com/site/tamperecc2/archive-news-results/results-2004

## Aiheesta muualla

* http://www.cricketfinland.com/FCA/All_club_review.htm
Ystävänpäivä (elokuva)

**Ystävänpäivä** (**Valentine’s Day**) on 12. helmikuuta 2010 ensi-iltansa saanut yhdysvaltalainen romanttinen komedia. Garry Marshallin ohjaaman elokuvan rooleissa on paljon tunnettuja näyttelijöitä.

## Juoni

Ystävänpäivä on romanttinen tarina kaupunkilaisista, joiden elämänpolut risteävät yhden ystävänpäivän aikana Los Angelesissa.

Lomaileva upseeri nimeltä Kate (Julia Roberts) on matkustamassa lentäen Irakista Los Angelesiin, jolloin hän tapaa Holdenin (Bradley Cooper), homomiehen, jonka kumppani on jalkapallopelaaja (Eric Dane). Kukkakaupan omistaja Reed (Ashton Kutcher) kosii tyttöystäväänsä nimeltä Morley (Jessica Alba) samaan aikaan kun Julialla (Jennifer Garner) on poikaystävä nimeltä Harrison (Patrick Dempsey), jonka huomataankin olevan naimisissa. 

Assistentti nimeltä Liz (Anne Hathaway) työskentelee kaupungin isoimmassa lahjakkuusvirastossa ja tapailee postinkäsittelypalvelussa työskentelevää assistenttia nimeltä Jason (Topher Grace). Hän toimii salaisesti puhelintyttönä. Katen äiti Estelle (Shirley MacLaine) on onnellinen eläkeläinen, jonka täytyy kertoa kaukaisesta seurustelusuhteesta aviomiehellensä nimeltä Edgar (Hector Elizondo). Heidän tyttärenpoikansa lapsenvahti (Emma Roberts) aikoo harrastaa seksiä poikaystävänsä kanssa, joka on samassa lukiossa kuin hän. Willy (Taylor Lautner) ja Felicia (Taylor Swift) ovat urheilullisia teini-ikäisiä, jotka ovat syvästi rakastuneita. 

Samaan aikaan tiedottaja nimeltä Kara (Jessica Biel) on nähtävimminkin yksin ilman ketään, töissä ystävänpäivänä. Hän tapaa urheilu-uutisjuontajan (Jamie Foxx), johon hän rakastuu.

## Soundtrack
*Valentine's Day* on virallinen soundtrack kyseiselle elokuvalle. Säveltäjänä toimi John Debney. Soundtrack julkaistiin 9. helmikuuta 2010.

### Kappaleet

## Rooleissa

## Ensi-illat

## Arvioita
Nyt-liitteessä neljä kriitikkoa antoi elokuvalle pistekeskiarvon 1,5.

## Lähteet

## Aiheesta muualla
*
Jakub Voráček

**Jakub Voráček** (s. 15. elokuuta 1989 Kladno, Tšekkoslovakia) on tšekkiläinen uransa päättänyt jääkiekkoilija. Hän on voittanut urallaan maailmanmestaruuden. Voráček valmentaa Extraligassa pelaavaa Rytiri Kladnoa kaudella 2023-2024.

## Ura
### Seurajoukkueissa
Voráček pelasi ensimmäiset miesten ottelunsa Tšekin Extraligassa, kun hän edusti HC Kladnoa yhden ottelun verran kaudella 2005–2006. Vuodet 2006–2008 Voráček pelasi QMJHL:n Halifax Mooseheadsissa. Ensimmäisellä QMJHL-kaudellaan 2006–2007 Voráček teki tulokkaista eniten pisteitä, valittiin vuoden tulokkaaksi ja tulokkaiden tähdistökentälliseen. Columbus Blue Jackets varasi hänet NHL:ään  varaustilaisuuden seitsemäntenä pelaajana. Varaustilaisuus järjestettiin Blue Jacketsin kotihallissa, Nationwide Arenalla. Toisella kaudella 2007–2008 hän teki 101 pistettä ja valittiin sarjan toiseen tähdistökentälliseen.

Voráček siirtyi Blue Jacketsin NHL-joukkueeseen kaudeksi 2008–2009 ja teki tulokaskaudellaan tehot 9+29=38 80 ottelussaan. Jäähyminuutteja hän keräsi 44. Toisella kaudellaan Voráček teki 50 pistettä ja kolmannella kaudellaan 46 pistettä. Kolmen Blue Jackets -kautensa aikana Voráček oli sivussa vain viidestä ottelusta. Kesällä 2011 Philadelphia Flyers hankki hänet ja kaksi varausvuoroa  vaihdossa Jeff Carteriin.

Heinäkuussa 2021 Flyers kauppasi Voráčekin takaisin Columbus Blue Jacketsiin vaihdossa Cam Atkinsoniin.

Maaliskuussa 2023 Blue Jackets kauppasi Voráčekin ja kuudennen kierroksen varausvuoron vuoden 2023 varaustilaisuudessa Arizona Coyotesiin vaihdossa Jon Gilliesiin. Kaudella 2023-2024 Voráček meni Tšekkiin valmentamaan Rytiri Kladnoa.

Voráček on edustanut Tšekkiä alle 18-vuotiaiden MM-kilpailuissa vuosina 2006 ja 2007 sekä alle 20-vuotiaiden MM-kilpailuissa vuosina 2007 ja 2008. Vuonna 2006 hän voitti alle 18-vuotiaiden MM-pronssia.

Ensimmäisen aikuisten arvoturnauksen Voráček pelasi Saksassa 2010. Tšekki voitti turnauksessa maailmanmestaruuden. Voráček edusti uudelleen maataan MM-kisoissa 2011, jolloin Tšekki voitti pronssia.

## Tilastot

## Lähteet
*

### Viitteet
Luettelo televisiosarjan Entourage jaksoista

*[[Entourage]]* on yhdysvaltalainen komediasarja, jonka on luonut Doug Ellin. Sarjaa esitettiin vuosina 2004–2011 HBO-kanavalla yhteensä kahdeksan tuotantokauden ja 96 jakson ajan. Ellin oli sarjan vastaava tuottaja yhdessä Mark Wahlbergin, Stephen Levinsonin, Dennis Biggsin, Rob Weissin ja Ally Musikan kanssa. Sarja, joka perustuu löyhästi Walhbergin omiin kokemuksiin elokuva-alasta, seuraa Vincent Chasea (Adrian Grenier), newyorkilaista näyttelijää, joka luo uraa Hollywoodissa. Vincent jakaa kokemuksensa hänen seurueensa kanssa, jonka jäsenet auttavat – ja joskus myös vaikeuttavat – hänen uraansa. Hänen seurueeseensa kuuluvat hänen velipuolensa ja kollegansa Johnny ”Drama” Chase (Kevin Dillon), hänen lapsuudenystävänsä ja managerinsa Eric ”E” Murphy (Kevin Connolly), hänen häikäilemätön agenttinsa Ari Gold (Jeremy Piven) sekä hänen toinen pitkäaikainen ystävänsä Salvatore ”Turtle” Assante (Jerry Ferrara). *Entouragen* ensimmäinen jakso esitettiin HBO:lla 18. heinäkuuta 2004, ja sen viimeinen jakso 11. syyskuuta 2011. Sarjalle tehtiin jatkoa vuonna 2015 elokuvan *[[Entourage (elokuva)|Entourage]]* muodossa.

## Yleiskatsaus

## Jaksot

### Ensimmäinen tuotantokausi (2004)

|}

### Toinen tuotantokausi (2005)

|}

### Kolmas tuotantokausi (2006–2007)

|-
!colspan="8;" style="background-color: #7FFF00;"| Osa 1
|-

|}

### Kolmas tuotantokausi, osa 2

### Neljäs tuotantokausi

## Lähteet
*Entourage Episode Guide  HBO 
*Entourage Episode list  TV.com
Barry Wilmore

**Barry Eugene "Butch" Wilmore** (s. 29. joulukuuta 1962) on yhdysvaltalainen koelentäjä ja NASAn astronautti. 

Wilmore kasvoi Mount Julietissa. Hän on naimisissa Deanna Wilmoren kanssa.

Wilmore suoritti sähkötekniikan alemman ja ylemmän korkeakoulututkinnon  Tennessee Technological Universityssä.

Wilmore on lentänyt A-7E ja F/A-18 lentokoneilla. Hän toimii komentajana Yhdysvaltain laivastossa ja on työskennellyt neljällä yhdysvaltalaisella lentotukialuksella. Wilmore on osallistunut lentäjänä Bosnian valvontalentoihin sekä  Persianlahden sotaan ja Irakin sotaan. Wilmorella on yli  5&nbsp;900 lentotuntia ja 663 menestyksekästä lentotukialukselle laskeutumista.

Wilmore on työskennellyt avaruussukkulan työntöjärjestelmien johdossa ja laukaisumiehistön jäsenenä. Wilmore osallistui  16. marraskuuta 2009 laukaistulle avaruussukkulalennolle STS-129 pilottina. 

## Lähteet

## Aiheesta muualla

*NASAn elämäkerta: Barry Wilmore 
* Spacefacts.de: Barry Wilmore
*Wilmoren avaruussukkulalentoa STS-129 edeltänyt haastattelu  (15.10.2009)
Marttilan vaakuna

**Marttilan vaakuna** on Marttilan kunnan tunnus, joka on saanut aiheensa pitäjän vanhan kirkon suojeluspyhimyksestä Pyhästä Martista, jonka mukaan koko pitäjää alettiin myöhemmin kutsua Pyhän Martin pitäjäksi eli Marttilaksi. Itse kuva-aihe on peräisin kirkon vanhasta kirkonkellosta.

Vaakunan selitys kuuluu ”punaisessa, vihreätyviöisessä kilvessä ratsastava, viittaansa leikkaava Pyhä Martti, jonka alapuolella istuva kerjäläinen; kaikki kultaa”. Vaakunan on suunnitellut Ahti Hammar, ja Marttilan kunnanvaltuusto hyväksyi sen 1. joulukuuta 1955. Sisäasiainministeriö vahvisti vaakunan käyttöön 17. heinäkuuta 1956.

Marttilan kunnantalon edustalla on pystytettynä Arto Ali-Eskolan Marttilan vaakunaan perustuva veistos.

## Lähteet
* 
* 
* 
* 
*
Khoren Gevor

**Khoren Gevorjan** (s. 16. maaliskuuta 1979, Vagharšapat) on saksanarmenialainen uransa lopettanut ammattilaisnyrkkeilijä ja entinen keskisarjan Euroopan mestari.

## Ura
Vasenkätinen Gevor aloitti nyrkkeiluransa Armeniassa 12-vuotiaana. Amatööriurallaan hän otteli 75 ottelua, joissa saavutti 72 voittoa. Armenian mestaruuden hän voitti kuudesti. Ammattilaiseksi Gevor ryhtyi 20-vuotiaana päästyään hampurilaisen Universum-ammattilaistallin leipiin. Hänen valmentajanaan toimi Fritz Sdunek.

Vuonna 2002 Gevor pääsi kaksi kertaa iskemään ylemmän välisarjan avoimesta Saksa mestaruudesta tšekinmaalaista Lukáš Konecnya vastaan, mutta hävisi molemmilla kerroilla, ensimmäisellä kerralla silmäkulman aukeamisen seurauksena päiden yhteen kolahtamisen johdosta oltuaan pistekorteissa tappiolla, ja toisen kerran teknisellä tyrmäystuomiolla niin ikään auenneen silmäkulman takia.  

Noustuaan painoluokkaa ylemmäs keskisarjaan ja oteltuaan lukuisia otteluita vailla tappiota kahden vuoden ajan pääsi Gevor ottelemaan Gustavo Magallanesia vastaan avoimena olleesta IBF- ja WBO-liittojen intercontinental-tittelistä. Joulukuussa 2005 käyty ottelu päättyi Gevorin voittoon teknisellä tyrmäyksellä kahdeksannessa erässä. Hän puolusti titteleitään Sergei Homitskia vastaan voitolla kaikin tuomariäänin.

Vuoden 2007 elokuussa Gevor pääsi MM-otteluun, kun hän kohtasi IBF-liiton mestaruusottelussa maanmiehensä, hallitsevan mestarin Arthur Abrahamin. Berliinin Max Schmeling Hallessa käyty ottelu päättyi tyrmäystappioon Abrahamin vasemman koukun seurauksena yhdennessätoista erässä.

Seuraavan kerran Gover pääsi titteliotteluun, kun hän kohtasi entisen tittelinhaltijan Amin Asikaisen avoimena olleesta Euroopan mestaruudesta. Gevor hallitsi ottelua, joka lopulta päättyi Asikaisen kulman luovutukseen seitsemännessä erässä. 

11. heinäkuuta 2009 Gevor haastoi WBA-liiton maailmanmestaruusottelussa Felix Sturmin. Nürburgringilla käyty ottelu tuomittiin hallitsevan mestarin Sturmin voitoksi kaikin tuomariäänin.

## Lähteet
*Khoren Gevorin ammattilaisottelutilastot BoxRec-tietokannassa

### Viitteet

## Aiheesta muualla
*Khoren Gevorin virallinen sivu
Frankie Jonas

**Franklin Nathaniel "Frankie" Jonas** (s. 28. syyskuuta 2000) on yhdysvaltalainen näyttelijä, jolla oli toistuva rooli Disney Channelin tilannekomediassa *[[Jonas (televisiosarja)|Jonas]]* (2009–2010). Jonas lauloi dueton Noah Cyrusin kanssa elokuvassa ''Ponyo rantakalliolla'', jossa hän myös näyttelee Sosukea.

Frankie Jonasin veljiä ovat Jonas Brothers -yhtyeen Joe, Kevin ja Nick Jonas. 

## Lähteet

## Aiheesta muualla
*
Toiset on luotuja kulkemaan – Kootut levytykset 1968–1986

**Toiset on luotuja kulkemaan – Kootut levytykset 1968–1986** on suomalaisen – näyttelijänä paremmin tunnetun – Ossi Ahlapuron toistaiseksi kattavin kokoelma-albumi. Sen julkaisi Rocket Records 20.1.2010.

Kokoelma sisältää Ahlapuron levytyksiä vuosilta 1968–1986. Se on tuotettu yhteistyössä EMI Finlandin, Fineditin ja Warner Music Finlandin kanssa.

## Kappaleet

### CD 1
# Elämä ei paljon ole enempää
# Senkin höppänä (Ossi Ahlapuro & Ritva Oksanen)
# Minne kukat kadonneet
# Azzurro
# Unohtumaton ilta 
# Maria Isabel (Ossi Ahlapuro & Ritva Oksanen)
# Toiset on luotuja kulkemaan
# Takaisin kotiin
# Etäisyys
# Rakkaimmalleni
# Anne-Marie
# Laulaa vielä vapaudelle saan
# Luoksein jää
# Menetetty ystävä
# Tanssit Kankaanpäässä
# Ohi onnestain kuljin
# Moody River
# Kuka tietää

### CD 2
# Mikä mieltäs painaa
# Tää päivä suolataan
# Cherie Lise
# Soria moria
# Rakastan sinua elämä
# Rebetiksen laulu
# Kalymnos
# Carolina, tyttö Pireuksen
# Narian kyläjuhla
# En muita nää
# Virheet viimeinkin riittää
# Kreikkalainen soitti
# Ollaan ystävät
# Kaunis Kos
# Kohtalo
# Muistan vielä neilikan
# Yksinäisyyden kalenteri

## Lähteet
* Ossi Ahlapuro Rocket Recordsin sivuilla